પોર્ટ એલિઝાબેથ – વિરાટ કોહલી અને એના સાથીઓએ દક્ષિણ આફ્રિકાને એની જ ધરતી પર વન-ડે ઈન્ટરનેશનલ મેચોની સિરીઝમાં હરાવીને ઈતિહાસ સર્જ્યો છે. આજે અહીં રમાયેલી પાંચમી મેચમાં દક્ષિણ આફ્રિકાને ભારતે 73 રનથી હરાવીને છ-મેચોની સિરીઝને 4-1થી કબજામાં લઈ લીધી છે. ભારતે દક્ષિણ આફ્રિકાની ધરતી પર આ પહેલી જ વાર વન-ડે શ્રેણી જીતી છે. ભારત પહેલી ત્રણ મેચ જીત્યું હતું. ચોથી મેચ દક્ષિણ આફ્રિકાએ જીતીને સિરીઝને જીવંત રાખી હતી, પણ આજે ફરી ભારતે જીત હાંસલ કરીને શ્રેણીને પોતાના ખિસ્સામાં મૂકી દીધી છે.